Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19887

1. Felkéri a Tanácsot, hogy a Szervezet más testületeinek és egyéb nemzetközi szervezetek közreműködésével, és együttműködésével nyomatékkal folytassá az emberi környezet védelmének minőségi fejlesztésével kapcsolatos szabványok, ajánlott gyakorlatok és eljárások és/vagy útmutatások kialakítására irányuló munkát;” E határozatot követte az ICAO környezetvédelmi akció programjának kidolgozása. Az akció program részeként a légijármű hajtóművek által okozott légszennyezés témakörben a Titkárságot bizonyos feladatokban segítő tanulmányozó csoportot állítottak fel. A munkacsoport munkájának eredményeképp, 1977-ben napvilágot látott az ICAO „légijármű hajtóművek által kibocsátott szennyező anyagok korlátozása - Control of Aircraft Engine Emissions” című (Circular 134) körlevele. A körlevél egyfajta minősítési eljárás formájában tartalmazott útmutató anyagot a hangsebesség alatti meghajtáshoz szánt új gázturbina sugárhajtóművek és ventillátoros gázturbina hajtóművek által kibocsátott füst és bizonyos gáznemű anyagok, illetve a tüzelőanyag levegőbe bocsátásának korlátozására. A Tanács egyetértett abban, hogy a légijármű hajtóművek által keltett légszennyezés témája nem szorítkozhat kizárólag tárgyilagos műszaki kérdésekre, sőt a téma több terület szakértőinek vizsgálatát, valamint a szerződő államok ezzel kapcsolatos közvetlen állásfoglalását igényli. A téma kölönféle vonatkozásainak kidolgozására 1977-ben megalapították a Tanácshoz tartozó, Légijármű Hajtómű Szennyeződés Kibocsátási Bizottság (Committee on Aircraft Engine Emissons - CAEE) néven ismert bizottságot. A légijármű hajtómű szennyeződés kibocsátási bizottság 1980. májusi 2.-i ülésén egy ICAO Annexbe foglalandó anyagra tett javaslatot. A Szervezet szerződő államaival folytatott szokásos konzultációt követő módosítás után, a Tanács elfogadta, hogy a javasolt anyag legyen e dokumentum szöveg anyaga. A Tanács egyetértett azzal a kívánalommal, hogy a repüléssel kapcsolatos összes környezetvédelmi rendelkezést egy Annex foglalja magába. Ezért a 16-os Annex-nek „Környezetvédelem” címmel új nevet adtak és a meglévő szöveg „I. Kötet – Repülőgép zaj” címet kapta, míg a jelen anyagot tartalmazó dokumentumnak a „II. Kötet – Légijármű hajtóművek által okozott légszennyezés” címet adta. Alkalmazási követelmények A 16. Annex II. kötetének I. része, fogalom meghatározásokat és jelöléseket tartalmaz, míg a II. rész a levegőbe juttatott üzemanyaggal kapcsolatos szabványokat tartalmaz. A III.rész pedig, a III.rész egyes fejezeteiben meghatározott légijármű hajtómű-osztályok esetében alkalmazandó szennyező anyag kibocsátás minősítésére vonatkozó szabványoknak ad helyet, arra az esetre, ha az illető hajtóművet a nemzetközi polgári repülésben résztvevő légijárműre építik fel. 2007/70/II. szám A szerződő állam feladatai Eltérések bejelentése. A szerződő állam figyelmét felhívjuk az Egyezmény 38. cikkelye által előírt kötelezettségére, amelynek értelmében a szerződő állam a Szervezetet értesíteni köteles a saját nemzeti szabályzata és eljárása, illetve a jelen Annex-ben szereplő nemzetközi szabványok és a hozzájuk készült bármiféle módosítás között fennálló minden eltérésről. Felkérik a szerződő államot, hogy az ilyen értesítést terjessze ki a jelen Annex-ben szereplő ajánlott eljárásokra és bármely további módosítására vonatkozó eltérésekre is, ha az eltérések bejelentése a repülés biztonsága szempontjából fontos. Ezen kívül felkérjük a szerződő államot, hogy a szervezetet folyamatosan tájékoztassa a későbbiekben esetleg keletkező eltérésekről, illetve a korábbiakban közölt bármely eltérés megszűnéséről. Jelen Annex módosításainak elfogadását követően azonnal, a szerződő államhoz külön kérelmet juttatunk el az eltérések bejelentésére. Az állam figyelmét felhívjuk a 15. Annex rendelkezésére is, miszerint az Egyezmény 38. cikkelyéből fakadó kötelezettségén felül a nemzeti szabályzat és gyakorlat, illetve a vonatkozó ICAO szabványok és ajánlott gyakorlatok közötti eltéréseket Légiforgalmi Tájékoztató Szolgálata révén is közzé kell tennie. Az Annex szövegének felhasználása a nemzeti szabályzatokban A Tanács 1948. április 13-án határozatot fogadott el, felhívva benne a szerződő államok figyelmét arra, hogy előnyös lenne, ha saját nemzeti szabályzataikban a lehető legnagyobb mértékben alkalmaznák a szabályozó jellegű ICAO szabványok szabatos szövegezését és a szabályoktól való eltérések jellemzésére is ezt a szövegezést alkalmaznák, beleértve minden olyan további nemzeti szabályt is, amely a légiközlekedés biztonsága, vagy rendszeressége szempontjából lényeges. Mindenütt, ahol lehetséges volt, a jelen Annex előírásait a lehető legteljesebb mértékben úgy szövegeztük, hogy a nemzeti jogszabályok szövegébe történő átvételük nagyobb szövegváltoztatások nélkül váljék lehetővé. Az Annex részeinek jogállása Az Annex-ek a következő részekből állnak, amelyek közül azonban nem mindegyik található meg feltétlenül az összes Annex-ben: Jogi helyzetüket az alábbi felsorolás adja meg:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes